போர்பூத்த நாகரிகம்

போர்பூத்த நாகரிகம் ரவி (சுவிஸ்) பலஸ்தீனத்தைக் குதறுகிறது ! ஏவல் நாயொன்று ! றமெல்லாவின் இடிபாடுகளுள் அது ! மோந்து திரிகிறது -தன் சொல்ப் ! 'பயங்கரவாதிகளை’. ! காட்சிகளில் லயித்துப்போய் ! அமர்ந்திருக்கிறான் அதன் ! எஜமானன். ! புல்டோசர்கள் கட்டடங்களை ! நிதானமாகத் தகர்க்கின்றன ! இடிபாடுகளை நிர்மாணிக்கின்றன ! வெளியே வருகின்ற எஜமானன் ! ஜனநாயக முகமூடி அணிகின்றான் ! காட்டமான குரலில் ! மனிதம் பற்றிப் பேசுகிறான் ! பேரழிவின் ஆற்றலுடன் ஈராக் ! பயமுறுத்தி நிற்கிறது ! மனித நாகரிகத்தை என்கின்றான் ! போர்ப் பிசாசுக்கு ! உடை அணிவிக்கப்படுகின்றது ! பேரழிவை நடத்தும் ஏவல்நாயின் ! வெறியாட்டம் ! முற்றுகை, தனிமைப்படுத்தல், ! தற்காப்பு என்றெல்லாம் ! சொல்கொண்டு அதனதன் ! அர்த்தங்கள் களையப்படுகின்றன ! முக்காடு போட்ட அந்தத் தாய் தன் ! மகனுக்காகக் கதறுகிறாள் ! இரத்தம் தோய்ந்த உடல்களை ! காவியபடி ! பலஸ்தீன வீதிகளை மொய்த்த மக்கள் ! விரைகின்றனர் ! மனிதக் குண்டாய் சிதறிப் போனவனின் ! பிஞ்சு மகன் ! மரணத்துக்குப் பயமில்லை என்கிறான். ! எனக்குள் இறங்குகிறது ! காட்சிகள் ! மனித நாகரிகம் இப்படியாயிற்று ! ஜீரணித்துக் கிடக்கிறதா ! மனித இனம்? ! கேள்வி என்னைத் துளைக்கிறது ! பல இலட்சம் யூதர்களின் ! உடலம் சிதைத்த கிற்லரை ! இப்போ ஜீரணித்துவிடுவேனோ நான்! ! அச்சம் என்னைத் துன்புறுத்தி ! எழுகிறது ! இன்றைய ! ஏவல் நாயின் வேட்டையில் ! மனிதத்தைக் குதறிய ! அன்றைய ஓநாயின் ! இரத்தவாடை வீசுகிறது